als_Latn dik_Latn sag_Latn
Bayerni mbetet një nga skuadrat më forta në Gjermani dhe Europë, e thënë kjo nga shumë njerëz, por merr edhe më shumë vlerë kur diçka e tillë pohohet nga një prej lojtarëve emble
Bayerni i Mynihut mbetet një nga skuadrat më forta në Gjermani dhe Europë, e thënë kjo nga shumë njerëz, por merr edhe më shumë vlerë kur diçka e tillë pohohet nga një prej lojtarëve emblemë të Borussia Dortmund, siç është Marco Reus. Për mesfushorin e verdhezinjëve, skuadra e tij është e pafuqishme për të ndalur ekipin e Guardiolës.
“E kam thënë edhe më parë, nuk mund të bëjmë dot asgjë për të ndalur Bayernin. Për momentin po fitojnë thuajse gjithçka dhe nuk kanë asnjë pikë të dobët. Bayerni është shumë i fortë për çdo kundërshtar, sidomos për ne, pasi po vuajmë nga dëmtimet”.
Reus pohoi gjithashtu se tatëpjeta për Dortmundin nisi edhe për shkak të kalendarit të ngjeshur me shumë ndeshje.
“Mendoj se e nisëm mirë sezonin dhe i fituam pothuajse të gjitha ndeshjes. Më pas gjërat u komplikuan nga Champions League, megjithatë e arritëm objektivin për të kaluar në raundin tjetër. Gjithsesi dëmtimet na kanë penalizuar me shumë lojtarë të rëndësishëm që i kemi humbur gjatë rrugës. Kemi arritur objektivin edhe në Kupën e Gjermanisë, por në kampionat e dimë që kemi çaluar”.
Largimi më herët i Gotzes drejt Bayernit dhe në vijim i Lewandowskit, konsiderohet një lajm jo i mirë për Reus. Sipas tij, bëhet fjalë për humbjen e lojtarëve shumë cilësorë, por gjithsesi duhet të shpresohet se të tjerë shumë të mirë mund të mbërrijnë te Dortmundi.
als_Latn als_Latn als_Latn als_Latn als_Latn als_Latn